arnastofnun/IGC-2024 huggingface dataset:
Hvítönd

Hvítönd (fræðiheiti: Mergellus albellus) er fugl af andaætt. Hvítönd er sjaldgæfur flækingsfugl á Íslandi. Hvítönd er ein af minnstu fiskiöndunum en tvær fiskiendur gulönd og toppönd eru verpa á Íslandi. Hvítönd og kambönd svipar mjög til húsanda.

Útlit.

Hvítandarsteggir í fullum skrúða þekkjast vel á litnum. Þeir eru snjóhvítir með stuttan hvítan topp og nokkra svarta bletti og rákir. Svartur blettur er í andliti frá auga til nefs, og svört rák er aftan auga aftur á hnakka. Á baki og bringuhliðum eru einnig svartar rákir. Stélið er dökkt. Fíngerðar gráar þverrákir eru á síðum. Kvenfuglar og ungfuglar eru með hvíta kverk og kinnum sem skera sig frá rauðbrúnum lit á ofanverðu höfði.
Planes, Trains and Automobiles

Planes, Trains and Automobiles er bandarísk gamanmynd frá árinu 1987, skrifuð, framleidd og leikstýrt af John Hughes. Aðalhlutverk eru í höndum Steve Martin sem Neal Page og og John Candy sem Del Griffith.

Söguþráður.

Það er síðasti dagur fyrir Þakkargjörðarhátíðina og Neal Page er á leið úr vinnunni í New York á leiðinni til Chicago, að verja hátíðinni með fjölskyldu sinni. Neal hefur ekki heppnina með sér og þegar fluginu hans er frestað vegna veðurs ákveður hann að reyna að komast heim á annan hátt. Á vegi hans verður sölumaðurinn Del Griffith. Del er ekkert nema góðmennskan uppmáluð og reynir allt hvað hann getur til að aðstoða Neal við að komast heim, en því miður fyrir Neal endar það yfirleitt með miklum ósköpum.
Stasi

Ríkisöryggisráðuneytið (þýska Ministerium für Staatssicherheit, skammstafað MfS), þekkt sem Stasi var stofnað 8. febrúar 1950 einungis 4 mánuðum eftir stofnun Þýska lýðveldisins betur þekkt sem Austur-Þýskaland. Stasi er algengasta heitið á svonefndu ríkisöryggisráðuneyti landsins (á þýsku: Ministerium für Staatssicherheit), sem rak leyniþjónustu ríkisins. Höfuðstöðvar þeirra voru staðsettar í Berlín. Einkunnarorð þeirra voru skjöldur og sverð flokksins (á þýsku: Schild und Schwer der Partei). Erich Mielke var yfirmaður Stasi lengst af öllum í 32 ár af þeim 40 sem Austur-Þýskaland var til.

Helstu hlutverk Stasi innan Austur-Þýskalands var að njósna um eigin íbúa þá fyrst og fremst í gegnum fjölmarga uppljóstrara sem störfuðu fyrir Stas. Fjöldi uppljóstrara var allt frá 500.000 til 2 milljónir ef með eru taldnir þeir sem voru reiðubúnir að njósna um landa sína. Útsendarar Stasi handtóku í kringum 250.000 manns vegna stjórnmálaskoðanna sinna á þeim 40 árum sem leyniþjónustan starfaði.

Þekkt aðferð við yfirheyrslur sem Stasi notaði kallaðist niðurbrot (á þýsku: Zersetzung). Aðferðin felur í sér að nota sálfræði til að brjóta niður vilja þeirra sem var verið að yfirheyra. Sem dæmi var brotist inn í hús fólks og húsgögn færð til, tímanum á klukkum breytt ásamt öðrum smávægilegum breytingum til að rugla fólk í ríminu.

Þegar Austur-Þýskaland leið undir lok störfuðu 102 þúsund starfsmenn hjá ráðuneytinu. Árið 1994 höfðu að auki verið borin kennsl á 174 þúsund manns sem störfuðu sem uppljóstrarar fyrir leyniþjónustuna, meðal almennings.
Nýfundnalandsveðrið

Nýfundnalandsveðrið eða Júlíveðrið er óveður og ísingaveður sem brast á út á sjó á Nýfundnalandsmiðum í febrúar 1959. Margir íslenskir síðutogarar voru þá á karfaveiðum á Nýfundnalandsmiðum. Togarinn Júlí fórst en seinast var skeytasamband við togarann sunnudagskvöldið 8. febrúar. Togarinn Þorkell máni var mjög hætt kominn en skipverjar þar náðu að halda skipinu á floti með að berja af ísinn og skera burt björgunarbáta.
Boothia-flói

Boothia-flói er hafsvæði í Nunavut í Kanada sem markast af Baffinseyju í norðri og austri, Melville-skaga í austri og Boothia-skaga í vestri. Flóinn tengist Prince Regent-vík í norðri og Foxe-dældinni í austri um Fury og Hecla-sund.

Landkönnuðurinn John Ross nefndi flóann í höfuðið á Felix Booth sem kostaði leiðangur hans árið 1829.
Irmingerhaf

Irmingerhaf er hafsvæði í Norður-Atlantshafi sem nær frá Hvarfi norður að Grænlands-Íslandshryggnum í Grænlandssundi milli Vestfjarða og Austur-Grænlands. Meirihluti Irmingerhafs er fyrir norðan Irmingerdældina milli Grænlands og Reykjaneshryggs. Í hafinu eru mikil gullkarfamið.

Hafið heitir eftir danska flotaforingjanum Carli Irminger, eins og Irmingerstraumurinn.
Sundföt

Sundföt eru fatnaður sem er notaður við sund eða vatnaíþróttir eins og brimbrettabrun, köfun, sjóskíða eða sundknattleik. Þau eru líka notuð þegar farið er í sólbað. Sundföt eru mismunandi eftir kynjum og aldri.

Sundföt geta verið notuð sem undirföt í vatnaíþróttum þar sem þarf að fara í blautbúning eins og í brimbrettabruni, köfun og sjóskiða. Sundföt eru líka notuð í fegurðarsamkeppnum og líkamsræktarkeppnum til að sýna líkamann.
Balíhaf

Balíhaf er hafsvæðið norðan við Balí og sunnan við Kangeaneyjar í Indónesíu. Hafið er suðvesturhluti Flóreshafs.
Evrópuþingskosningar 2014

Evrópuþingskosningar voru haldnar dagana 22. til 25. maí 2014 í 28 ríkjum Evrópusambandsins. Kosinn var 751 þingmaður á Evrópuþingið.

Kosningarnar voru þær áttundu síðan þingið var fyrst kosið beint af borgurum aðildarríkja árið 1979. Þetta var í fyrsta sinn þar sem Evrópuflokkarnir tefldu fram frambjóðendum til embættis forseta framkvæmdastjórnarinnar, í samræmi við Lissabonsáttmálann.

Víða um Evrópu sóttu and­stæðing­ar Evr­ópu­sam­bands­ins og þjóðern­is­hreyf­ing­ar í sig veðrið. Þjóðfylkingin undir forystu Marine Le Pen fékk 25% atkvæða í Frakklandi, á Bretlandi varð Sjálfstæðisflokkur Nigel Farage stærsti stjórnmálaflokkurinn með 27,5% og Danski þjóðarflokkurinn var stærstur í Danmörku með 26,6% atkvæða.
Anasazi

Anasazi var forn menning frumbyggja Ameríku sem náði frá fernum ríkjamörkum Utah, Arizona, Nýju Mexíkó og Colorado. Talið er að afkomendur Anazasi-fólks hafi að einhverju leyti þróast út frá Oshara-menningunni sem aftur þróaðist frá Picosa-menningunni.

Fólkið bjó í húsnæði sem var meðal annars niðurgrafin hús, stórfjölskylduhús, stór hús að hætti Púeblóna og hellar sem grafnir voru inn í kletta í varnarskyni. Samgöngukerfi Anasazi-manna var flókið. Það náði yfir slétturnar í Colorado og tengdi saman hundruð samfélaga og þéttbýliskjarna. Þeir höfðu þekkingu á stjörnufræði og nýttu hana í byggingarlist. Trúarlega byggingin Kiva, sem var aðallega notuð við helgihald, var mikilvægur hluti samfélagsgerðar þessara forna samfélags.

Í nútímamáli hafa fólkið og fornmenning þess verið kölluð Anazasi, í sögulegum tilgangi. Navajó-indíánarnir, sem voru ekki erfðafræðilega skyldir þeim, kölluðu þá þessu nafni. Eftir því sem sagan hermir merkir nafnið „fornir óvinir“. Púeblónar nú á dögum vilja ekki að þetta heiti sé notað.
Alpamítur

Alpamítur eða biskupshúfa (fræðiheiti "Epimedium alpinum") er fjölær harðgerð jurt af míturætt.
Botnhaf

Botnhaf er hafsvæði í Eystrasalti. Það er syðri hluti Helsingjabotns milli Svíþjóðar og Finnlands en Kverkin skilur milli þess og Botnvíkur í norðri. Í suðri eru Skerjagarðshaf og Álandshaf.
Megindlegar rannsóknir

Megindlegar rannsóknir eru rannsóknir sem byggjast á tölulegum gögnum og eru mikið notaðar í félagsvísindum. Megindlegar rannsóknaraðferðir felast til dæmis í notkun spurningalista sem lagður er fyrir úrtak þess hóps sem ætlunin er að alhæfa um. Þær henta vel til að fá yfirlit yfir tiltekið svið, um viðhorf eða hegðunarmynstur. Megindlegar aðferðir hafa það fram yfir eigindlegar aðferðir að hægt er að alhæfa um það þýði sem er til rannsóknar ef rannsóknin er rétt unnin. Gagnasöfnun fyrir megindlega rannsókn getur til dæmis farið fram með símakönnun, netkönnun, póstkönnun, vettvangskönnun og heimsóknarkönnun.
Malé

Malé (dhivehi: މާލެ Male') er höfuðborg og stærsta borg Maldíveyja. Hún er við suðurenda hringrifsins Kaafu. Íbúar eru rúmlega 123.400 (2010).
Sílehaf

Sílehaf eða Chile-haf er opinbert síleskt heiti á hafsvæðinu vestan við strönd Chile í austanverðu Kyrrahafi.
Amundsenhaf

Amundsenhaf er hafsvæði í Suður-Íshafi undan Marie Byrd-landi. Það nær frá Flugfiskahöfða í austri að Darthöfða í vestri. Það heitir eftir norska landkönnuðinum Roald Amundsen. Hafið er að mestu ísi þakið og íshellan sem rennur út í það er að meðaltali 3 km að þykkt.
Contalgen funeral

Contalgen Funeral er íslensk hljómsveit stofnuð árið 2010 af Andra Má Sigurðssyni og Kristjáni Vigni Steingrímssyni. Í byrjun árs 2011 bættist Gísli Þór Ólafsson í bandið og um vorið þau Sigurlaug Vordís Eysteinsdóttir og Sigfús Arnar Benediktsson.

Sumarið 2011 vann hljómsveitin myndband við lagið "Charlie". Básúnuleikarinn Bárður Smárason gekk til liðs við hljómsveitina og kom hún meðal annars fram á Airwaves það árið. Þá um haustið gaf hún út stuttskífuna "Gas Money".

Árið 2012 gaf hljómsveitinn út sína fyrstu breiðskífu, "Pretty Red Dress". Var hún tekin upp hjá trommara hljómsveitarinnar, Fúsa Ben, í Stúdíó Benmen á Sauðárkróki. Í sama stúdíói var önnur breiðskífa bandsins tekin upp, "Good Times". Sú plata kom út í desember 2016.
Stóri-Ástralíuflói

Stóri-Ástralíuflói er flói við suðurströnd meginlands Ástralíu. Hann er stundum talinn til Indlandshafs en Ástralska sjómælingastofnunin telur hann til Suðurhafsins. Alþjóðasjómælingastofnunin skilgreinir ekki hvaða úthafi hann tilheyrir en flokkar hann með Suður-Kyrrahafi, Basssundi og Tasmanhafi.
Musteristré

Musteristré (fræðiheiti "Ginkgo biloba") er tré sem upprunnið er í Kína og er einstakt á þann hátt að það er ekki skylt öðrum trjátegundum. Musteristré eru lifandi steingervingar en þau eru lík 270 milljón ára gömlum steingervingum af trjám. Musteristré er af ættbálki musterisviða en talið var allir musterisviðir hafa orðið aldauða á síðustu ísöld þar til eina núlifandi tegund þeirra fannst í garði kínversks klausturs um árið 1690. Trén hafa verið ræktuð mjög lengi og er notuð í fæðuframleiðslu og til að vinna úr þeim lækningalyf. Musteristré hafa mikið þol gegn skordýrum og ýmsum sjúkdómum og hamförum. Bæði kven- og karlkynsplöntur hafa leðurkennd blævængslöguð blöð. Kventréð ber illa lyktandi aldin á stærð við apríkósu og er kjarni þess ætur. Musteristré eru stór tré sem ná 20 - 35 m hæð en geta orðið yfir 50 m.
Ritlist

Ritlist er námsgrein sem er kennd við ýmsa háskóla, meðal annars við Háskóla Íslands. Við HÍ er ritlist kennd sem aukagrein í grunnnámi og sem meistaranám.
Mælskufræði

Mælskufræði (fræðiheiti: "rhetorica") var fræðigrein í miðaldaskólum ásamt málfræði og rökfræði og flokkast sem ein hinna þriggja frjálsu lista sem nefndar voru einu nafni þrívegurinn ("trivium"). Ein af undirstöðum mælskufræðinnar er að gera sér grein fyrir stílbrögðunum sem notast er við þegar lagt er út af einhverju af mælsku. Í fornöld og á miðöldum var mælskufræði nauðsynlegur undirbúningur öllum þeim sem vildu gerast málafærslumenn.

Mælskufræði var grundvallargrein til forna og á miðöldum, og var listin að koma fyrir sig orði og sinna málflutningi fyrir rétti, á þjóðarsamkomum (stjórnmálaumræðum) og til að halda lofræður. Höfuðáherslan var lögð á að orða ræðu sína á þann veg að áheyrendur snerust á sveif með málflytjanda. Elsta gerð mælskufræðinnar er kennsla í réttarræðum, málflutningi. Þessi grein hefst á Sikiley á 5. öld og berst síðan til Aþenu og Rómar. Elsta gríska ritið um mælskufræði sem varðveitt er í heilu lagi er "Mælskufræðin" eftir Aristóteles, samin á síðari hluta 4. aldar f.Kr. en fyrsta latneska kennslubókin í mælskufræði var „"Rhetorica ad Herennium"“ sem var samin um 80 f.Kr. og var lengi ranglega eignuð Cicero.
Leikhópurinn Lotta

Leikhópurinn Lotta var stofnaður sem áhugamannaleikhópur árið 2006. Árið 2012 var leikhópurinn tekinn inn í Sjálfstæðu leikhópana og telst nú til atvinnuleikhópa.

Lotta hefur einbeitt sér að sýningum utandyra á sumrin, fyrir utan fyrsta verkefnið árið 2006 hafa leikverkin verið frumsamin upp úr þekktum ævintýrum þar sem þau blandast saman (fyrir utan Litaland árið 2016 sem var frumsamið). Sýniningarnar miðast við börn en bröndurum fyrir fullorðna er laumað inn í.

Sýningarnar eru jafnframt gefnar út á hljóðdiskum.

Leikarar.

Aukaleikarar eru "skáletraðir" í hlutverkum sínum. Þátttakendum er raðað eftir fjölda sýninga sem þeir hafa tekið þátt í.

Útgefið efni.

Eftirfarandi geisladiskar hafa verið gefnir út.
Vetlanda

Vetlanda er borg í Sveitarfélaginu Vetlanda í Svíþjóð. Þar búa 13 050 manns (2010).
Åmål

Åmål er borg í Sveitarfélaginu Åmål í Svíþjóð. Árið 2010 bjuggu þar 9.065 manns.

Staðurinn varð þekktur eftir kvikmyndina Fucking Åmål.
Katrineholm

Katrineholm er borg í Sveitarfélaginu Katrineholm í Svíþjóð. Þar búa 24.000 manns (2018) og 35.000 í sveitarfélaginu.
Alvesta

Alvesta er borg í Sveitarfélaginu Alvesta í Svíþjóð. Þar búa 8.627 manns (2015).
Eksjö

Eksjö er borg í Sveitarfélaginu Eksjö í Svíþjóð. Þar búa 9 701 manns (2010).
Tranås

Tranås er borg í Sveitarfélaginu Tranås í Svíþjóð. Árið 2010 bjuggu þar 14.197 manns.
Nacka

Nacka er borg í sveitarfélaginu Nacka i Svíþjóð. Hún er hluti af stórborggarsvæði Stokkhólms.
Vaggeryd

Vaggeryd er þéttbýli í sveitarfélaginu Vaggeryd i Svíþjóð. Árið 2010 bjuggu þar 4.920 manns.
Navassaeyja

Navassaeyja er lítil óbyggð eyja í Karíbahafi, hún er ein af smáeyjum Bandaríkjanna og sú eina þeirra sem ekki er í Kyrrahafinu. Ríkisstjórn Bandaríkjanna gerir tilkall til yfirráða yfir eyjunni og bandaríska fiska- og dýralífsstofnunin hefur umsjón með henni. Kalifornískur athafnamaður að nafni Bill Warren gerir einnig tilkall til eyjunnar, samkvæmt bandarísku Gúanóeyjalögunum. Haítí gerir einnig tilkall til eyjunnar.

Landafræði.

Navassaeyja er u.þ.b. 5,2 km² að flatarmáli. Hún er í Jamaíkasundi, um 160 km suður af bandarísku herstöðinni við Guantanamo-flóa á Kúbu og fremur skammt frá strönd Haítí eða u.þ.b. ¼ leiðarinnar frá Haítí til Jamaíka um áðurnefnt sund. Hnit hennar eru 18° 24′0″N og 75° 0′30″V.

Landslag eyjunnar einkennist fyrst og fremst af berum klettum, en þó er nægilegt graslendi fyrir geitahjarðir.
Mörbylånga

Mörbylånga er þéttbýli í sveitarfélaginu Mörbylånga i Svíþjóð.Árið 2010 bjuggu þar 1.780 manns.
Funäsdalen

Funäsdalen er þéttbýli í sveitarfélaginu Funäsdalen i Svíþjóð. Þar búa 890 manns (2010).
Lofsdalen

Lofsdalen er þéttbýli í sveitarfélaginu Lofsdalen i Svíþjóð. Þar búa 116 manns (2010).
Mostar

Mostar er borg og sveitarfélag í suðurhluta Bosníu og Hersegóvínu. Íbúar borgarinnar voru 113,169 árið 2013. Mostar er miðstöð menningar í Herzegóvínu héraðinu. Borgin er við Neretva ána og er nefnd eftir brúarvörðum sem á miðöldum gættu gömlu steinbrúarinnar Stari Most yfir Neretva. Gamla brúin var byggð af Ottómönum á sautjándu öld.

Mostar var vettvangur mikilla hörmunga eftir 1992 en þá réðust Serbar á borgina. Á þeim tíma bjuggu um 120 þúsund í borginni og voru um 35% múslimar, um 35 % Króatar og um 30 % Serbar. Króatar og múslimar börðust saman gegn Serbum en vorið 1993 fóru Króatar og múslimar að berjast hver við aðra og víglína milli þeirra lá í gegnum þvera borgina og Serbar sátu um borgina og vörpuðu sprengjum á austurhlutann þar sem múslimar bjuggu. Í Mostar fór allt í rúst, annað hvert hús var illa farið eftir sprengjuárásir og flestar verslanir og fyrirtæki lokuð.
Hæstikaupstaður

Hæstikaupstaður var verslunarlóð á miðri Skutulsfjarðareyri. Járnbrautarteinar lágu milli Neðstakaupstaðar og Hæstakaupstaðar. Í Hæstakaupstað er Faktorshúsið.
Segulrönd

Segulrönd er tölvutækt band úr segulmögnuðu efni sem inniheldur gögn. Segulrandir eru helst notaðar á kortum, þ.e. greiðslukortum, auðkenniskortum eða aðgangskortum. Þegar kortinu er rennt við lestrartæki eru gögn afkóðuð. Á greiðslukortum inniheldur segulröndin meðal annars upplýsingar um ákveðinn fjögurra stafa kóða. Þessi kóði verður að passa við þann sem korthafinn slær inn í posann við greiðslu. Ef kóðarnir passa saman þá er færslan staðfest.

Á Íslandi er verið að taka upp staðfestingu með PIN-númerum í staðinn fyrir að renna kortinu og skrifa undir. Talið er að staðfesting með PIN-númeri er öruggari greiðsluleið sem kemur í veg fyrir fjársvik.
Rättvik

Rättvik er þéttbýli í sveitarfélaginu Rättvik i Svíþjóð. Þar búa 4.686 manns (2010).
Vestri

Vestri eða kúrekamynd er kvikmyndategund og bókmenntategund sem upphaflega kemur frá Bandaríkjunum og segir sögur sem gerast í Villta Vestrinu (og stundum í Mexíkó, Kanada eða óbyggðum Ástralíu á sama tímabili) á síðari helmingi 19. aldar. Kvikmyndir af þessu tagi fjalla oft um einfara, sem venjulega er andhetja; kúreki eða byssumaður, sem ferðast um á hesti. Stundum verður hesturinn önnur aðalpersóna myndarinnar.

Fyrsti vestrinn er talinn vera "Lestarránið mikla" frá 1903 sem er aðeins tólf mínútna löng þögul mynd.
Hyltebruk

Hyltebruk er þéttbýli í sveitarfélaginu Hylte i Svíþjóð. Þar búa 3 716 manns (2010).
Båstad

Båstad er þéttbýli í sveitarfélaginu Båstad i Svíþjóð. Þar búa 4 961 manns (2010).
Svenstavik

Svenstavik er þéttbýli í sveitarfélaginu Berg i Svíþjóð. Þar búa 1 004 manns (2010).
Alþjóðlegu kappsiglingareglurnar

Alþjóðlegu kappsiglingareglurnar eru reglur sem fylgt er í siglingakeppnum á farkosti sem knúinn er áfram af seglum. Reglurnar gilda þannig um keppni í kjölbátasiglingum, kænusiglingum, á seglbrettum, flugdrekabrettum og með fjarstýrðum seglbátum. Alþjóðasiglingasambandið gefur reglurnar út og endurskoðar þær á fjögurra ára fresti.

Reglurnar.

Reglurnar sem gilda frá 2017 til 2020 eru 92 talsins og skiptast í sjö kafla. Þær innihalda fjórar meginreglur um það hver á réttinn (2. kafli, A-hluti):

Að auki eru fjórar almennar takmarkandi reglur (2. kafli, B-hluti):

Að auki fjalla reglurnar um það þegar farið er fyrir bauju, um hindranir, báta sem hvolfa, kappsiglingamerki, fyrirkomulag keppni og margt fleira. Í reglunum fyrir 2017-2020 eru 17 viðaukar sem fjalla meðal annars um sérreglur, mælingar, stigagjöf, tilkynningu um keppni, kærur og fleira.

Þótt reglurnar byggist á fáum meginreglum getur úrlausn þeirra oft orðið æði flókin þegar kemur að einstökum tilvikum. Alþjóðasiglingasambandið gefur því út tilvikabók ("Case Book") með tilvikum fyrir hverja reglu fyrir sig og dæmabók ("Call Book") með dæmum.

Þar sem siglingar eru sjálfdæmandi íþrótt er ætlast til að keppendur framkvæmi refsingar fyrir brot á reglunum sjálfir, til dæmis með því að taka refsihring (einn eða fleiri). Ef það er ekki gert geta aðrir keppendur mótmælt með kæru sem þá er tekin fyrir eftir keppni, eða samstundis ef keppnin gerir ráð fyrir dómara (á aðallega við um tvíliðakeppni). Ef kæran er samþykkt felst refsingin yfirleitt í því að dæma bátinn ógildan í þeirri umferð.
Strömsund

Strömsund er þéttbýli í sveitarfélaginu Strömsund í Svíþjóð. Þar búa 3 589 manns (2010).
Tingsryd

Tingsryd er þéttbýli í sveitarfélaginu Tingsryd í Svíþjóð. Þar búa 3 037 manns (2010).
Laxå

Laxå er þéttbýli í sveitarfélaginu Laxå í Svíþjóð. Þar búa 3 062 manns (2010).
Åhus

Åhus er þéttbýli í sveitarfélaginu Åhus í Svíþjóð. Þar búa 9 423 manns (2010).
Svedala

Svedala er þéttbýli í sveitarfélaginu Svedala í Svíþjóð. Þar búa 10.627 manns (2010).
Ekerö

Ekerö er þéttbýli í sveitarfélaginu Ekerö í Svíþjóð. Þar búa 10907 manns (2010).
Torsby

Torsby er þéttbýli í sveitarfélaginu Torsby í Svíþjóð. Þar búa 477 manns (2010).
Skinnskatteberg

Skinnskatteberg er þéttbýli í sveitarfélaginu Skinnskatteberg í Svíþjóð. Þar búa 2 287 manns (2010).
King's Lynn

King's Lynn er bær í West Norfolk. Norfolk er nyrsta fylki Austur-Anglíu á Englandi, Bretlandi. Íbúar bæjarins eru 42.800.
W (aðgreining)

W getur átt við:
Rabbíni

Í gyðingdómi er rabbíni sá sem kennir um Torah. Orðið á rætur sínar að rekja til hebreska orðsins "רַבִּי rabi" sem þýðir „meistarinn minn“ (fleirtala: "rabanim"). Orðið "רב rav" „meistari“ þýðir bókstaflega „hinn mikli“.

Hlutverk rabbínans á upptök sín á tíma faríseanna og talmúdanna þegar lærðir kennarar komu saman til að skrá formlega skrifuðu og munnlegu lög gyðingdóms. Á síðari öldum hafði hlutverk kristinna presta haft áhrif á það rabbína, til dæmis fluttu rabbínar athafnir frá predikunarstóli. Á 19. öld jókst mikilvægi starfsemi þýskra og bandarískra rabbína en þeir predikuðu, gáfu ráðgjöf og urðu fulltrúar gyðinga í samfélaginu.

Innan þeirra ýmsu safnaða gyðingdóms eru misjöfn skilyrði um vígslu rabbína og mismunandi skoðanir um hver má kalla rabbíni. Í öllum útfærlsum gyðingdóms nema rétttrúnaðargyðingdómi og nokkrum öðrum íhaldssömum söfnuðum mega konur og samkynhneigðir verða rabbínar.
Sabbatsdagur

Sabbatsdagur er vikulegur hvíldardagur haldinn á mismunandi hátt í abrahamískum trúarbrögðum. Sabbatsdagurinn er í kristni og gyðingdómi haldinn á laugardegi, eða nákvæmlega frá sólsetri á föstudagskvöldi þar til „þrjár stjörnur birtast“ á laugardagskvöldi, til að gefa manni tækifæri að velta fyrir sér sköpun heimsins. Sabbatsdagurinn er gyðingum sérstaklega mikilvægur og er meðal helstu hátíða þeirra.

Á sabbatsdegi mega gyðingar sem fylgja trúarhefðum ekki vinna. Það er líka bannað að ferðast, bera hluti utandyra eða kveikja og slökkva eld. Þar sem rafmagn telst til elds samkvæmt íhaldssamari söfnuðum gyðingdóms mega sanntrúaðir gyðingar hvorki kveikja né slökkva á rafmagnstæki. Aðeins má brjóta þessa reglur til að bjarga mannslífi ("pikuach nefesch"). Hjá mörgum söfnuðum gyðingdóms hefur töluvert verið slakað á þessum reglum.
1511

Árið 1511 (MDXI í rómverskum tölum)

Á Íslandi.

Fædd

Dáin

Erlendis.

Fædd

Dáin
Gemlufallsheiði

Gemlufallsheiði er heiði sem liggur á milli Bjarnardals í Önundarfirði og Dýrafjarðar. Heiðin er 283 m há. Gemlufallsheiði er sögustaður í Gísla sögu Súrssonar.

Heiðin er kennd við fyrsta bæjinn sem komið er að þegar farið er niður Dýrafjarðarmegin.
Hringitónn

Hringitónn er hljóð sem sími gefur frá sér til að tilkynna innhringingu eða smáskilaboð. Í dag eru flestar hringitónar ekki lengur „tónar“ sem slíkar en frekar einhvers konar hágæðamelódía eða lag. Sala á hringitónum hefur verið mjög arðbær í gegnum tíma en hún náði hámarki á miðjum fyrsta áratug 21. aldar. Árið 2006 tilkynnti Og Vodafone 208% aukningu í sölu á hringitónum miðað við árið 2005. Fyrir tilkomu snjallsíma voru margar farsímar með forrit sem gerði manni kleift að semja sína eigin hringitóna.

Heimasímar hringja þegar rafstraumur kemur frá símstöðinni; upphaflega knúði þessi straumur rafbjöllu sem bókstaflega hringdi. Þetta kerfi er enn í noktun víða um heiminn: í Evrópu er sendur á 60–90 volta riðstraumur á 25 hertsa tíðni. Í Norður-Ameríku fer straumurinn út á 90 voltum á 20 hertsa tíðni. Farsímar virka á öðruvísi hátt: þeir hringja þegar farsímanetið sendir símanum tilkynningu um innkomandi símtal.

Hringitónum má skipta í nokkra flokka:
Fredrika

Fredrika er þéttbýli í sveitarfélaginu Åsele i Svíþjóð. Þar búa 215 manns (2010).
Gúrkutíð

Gúrkutíð er orð sem er notað úm tímann þegar lítið er um að vera í fréttum. Orðið á rætur sínar að rekja til danska orðsins "agurketid" sem á sjálft uppruna í þýska orðinu "Sauregurkenzeit". „Gúrkutíðin“ er sú tíð þegar gúrkur eru skornar upp og settar í pækil, sem er yfirleitt á seinnipart sumarsins, á sama tíma þegar lítið er að frétta.

Svipuð orð eru notuð á mörgum tungumálum, t.d. norska "agurktid", hollenska "komkommertijd", tékkneska "okurková sezóna", slóvakíska "uhorková sezóna", pólska "sezon ogórkowy", ungverska "uborkaszezon", eistneska "hapukurgihooaeg" og hebreska "עונת המלפפונים".

Á enskumælandi löndum gengur gúrkutíð undir ýmsum nöfnum. Á Bretlandi og Írlandi er átt við gúrkutíðina sem "silly season" „kjánalega tíðin“. Orðið "silly" í þessu samhengi vísar til óvenjulegu fréttanna sem mikið er af undir lok sumarsins, þegar þingið er í fríi. Í Bandaríkjunum heitir gúrkutíð "slow news season" „tíð rólegra frétta“.
Súrur

Súrur (fræðiheiti: "Rumex") er ættkvísl um 200 tegunda af súruætt. Súrur eru mjög algengar fjölærar plöntur sem aðalega vaxa á norðurhveli jarðar en nokkrar tegundir hafa þó verið fluttar annað og vaxa þær nú orðið nær alstaðar. Á sumar þeirra er litið sem illgresi á meðan aðrar eru ræktaðar sem matjurtir.

Á Íslandi vaxa fjórar tegundir af súrum, Túnsúra, Hundasúra, Njóli og Hrukkunjóli.
Æðruleysisbænin

Æðruleysisbænin er bæn eftir bandaríska guðfræðinginn Reinhold Niebuhr. Bænin birtist fyrst á prenti í dagblöðum í byrjun 4. áratugarins. Hún hefur verið notuð af AA-samtökunum og öðrum tólfsporasamtökum.

Bænin er þrjú erindi en fyrsta erindið er þekktast: